Markku Eilola-Jokivirta: elokuuta 2014
Ehdolla eduskuntaan 2015
Tiistaina 26.8.2014 Pohjois-Pohjanmaan vasemmisto vahvisti 14 ehdokasta eduskuntavaaleihin 2015, minun nimeni löytyy myös listalta. Vaalit pidetään 19.4.2015, sen jälkeen olemme huomattavasti viisaampia miten kampaja on mennyt ja ketkä lähtevät määräaikaiselle työsuhteelle Arkadianmäelle.
Kerrataan hieman omia juttuja, mitä minä olen. Naimisissa, kahden lapsen isä, duunari, tasa-arvotoimikunnan puheenjohtaja, pyöräilijä, teollisuuspalomies, liikkuja, näiden lisäksi tulee monta muuta juttua joissa touhuan matkassa ja toimin aktiivisesti.
Miksi minä haluan eduskuntaan, oikeudenmukaisena ihmisenä haluan päästä vaikuttamaan miten tätä maata johdetaan. Työntekijän pitää saada palkka tekemästään työstä, sellainen palkka jolla voi oikeasti tulla toimeen. Irtisanomissuoja ei ole sillä tasolla kuin sen pitäisi olla, miksi suomalaiset saavat kärsiä jatkuvasti yt-neuvottelujen yhteydessä irtisanomisista ja tuotantolaitosten lakkauttamisista.
Pohjoinen kaipaa työtä, liikenne ja tuotteiden kuljetus pitää olla sillä tasolla ettei kaikki tuotanto mene etelään. Energiapolitiikka on tällä hetkellä kovasti tapetilla, kuka tuottaa ja mistä energiaa Suomeen tuodaan? Onko oikea ratkaisu ydinvoima vai uusiutuvien energiamuotojen kehittäminen?
Suomi on sitoutunut pudottamaan hiilidioksidi päästöjä merkittävästi, onko oikea tie nostaa polttoaineiden hintaa. Tehokkaampaa on tukea joukkoliikenteen kehittämistä samalla, kun ihmisille opetetaan hyötyliikunnan merkitys.
Yhteyttä voit ottaa osoitteessa markku.eilolajokivirta(a)gmail.com Luen postia säännöllisen epäsäännöllisesti.
Lähettänyt Markku Eilola-Jokivirta klo 12.53 Ei kommentteja:
Tunnisteet: Eduskuntavaalit, ehdokkuus